פרסים ומועמדויות של גל גדות

השחקנית, המפיקה והדוגמנית הישראלית גל גדות-ורסנו זכתה לפרסום עולמי לאחר שגילמה את גיבורת-העל וונדר וומן ביקום הקולנועי של DC בסרטים "באטמן נגד סופרמן: שחר הצדק", "וונדר וומן", "ליגת הצדק" ו-"וונדר וומן 1984", וזכתה במגוון פרסים ומועמדויות במהלך השנים.

בשנת 2004 זכתה בתואר מלכת היופי של ישראל בטקס שנערך בערוץ 2 של רשת, בו הוענק לה גם מכונית סיטרואן C3, וחוזה דוגמנות ב"לוק". ב-2009 דורגה גדות במגזין האמריקאי "Esquire" במקום השני ברשימת הישראליות האהובות.

ב-2012 המגזין הצפון-אמריקאי "Shalom Life" בחר את גדות למקום החמישי בדירוג "50 הנשים היהודיות המוכשרות, האינטליגנטיות, המצחיקות והיפהפיות ביותר", אחרי בר רפאלי והשחקנית הצרפתייה אווה גרין. באותה שנה, כאשר גדות הייתה הפרזנטורית של "קסטרו" פורסם מחקר שערכה ד"ר רינה דגני מ"גיאוקרטוגרפיה", לפיו הופעותיה התכופות באמצעי התקשורת תרמו לכך שהמותג של החברה היה המועדף מבין מותגי האופנה הידועים בישראל.

ב-2014 דורגה במקום ה-84 בדירוג מאה הלוהטות ביותר של המגזין האמריקאי "מקסים". באותה שנה, זכתה גדות במקום השני ברשימת 100 הנשים היפות בעולם על פי מגזין "TC Candler" האינטרנטי. בנוסף, המגזין האמריקאי "InStyle" סימן את גדות בתור אחת משתי הישראליות, ביחד עם אודיה רש, שעתידות לככב בהוליווד. ב-2015 בטקס גאלה של "The Times of Israel" שנערך בניו יורק, במעמד נשיא מדינת ישראל לשעבר שמעון פרס, זכתה גדות בפרס השחקנית הישראלית המצליחה בעולם, לצד בר רפאלי שקיבלה את פרס הדוגמנית הישראלית המצליחה בעולם.

ב-2016 זכתה גדות בפרס השחקנית הפופולרית ביותר מהוליווד, בפסטיבל הסרטים הסיני-אמריקני. באותה השנה, הדמות וונדר וומן בגילומה של גדות (ביחד עם לינדה קרטר) נבחרה לשגרירה של כבוד בתחום ההעצמה הנשית מטעם האומות המאוחדות. גדות הוזמנה ונאמה במטה האו"ם בניו יורק. עם זאת, מינוי הדמות בוטל כעבור חודשיים עקב מחאה פמיניסטית נגד וונדר וומן ובשל עצם היותה דמות בדיונית ומושכת. בדצמבר הייתה מועמדת לפרס איגוד מבקרי הקולנוע האמריקאי על תפקידה בסרט "באטמן נגד סופרמן: שחר הצדק", אך הפסידה אותו למרגו רובי מ"יחידת המתאבדים".

ב-2017 מצא אתר האינטרנט "Taykey", כי גדות היא הישראלית האהובה ביותר באינטרנט העולמי. בתחילה, היא עקפה את נטלי פורטמן בדירוג IMDb לאנשים הפופולריים ביותר בהוליווד שנולדו בישראל. בנוסף, הסרט "וונדר וומן" בכיכובה צבר ציון חיובי של 92% באתר האמריקאי Rotten Tomatoes ונחתם רשמית כ"Certified Fresh", ובכך צלח מעל רוב סרטי גיבורי העל האחרים של DC ומארוול. לאחר מכן ביוני 2017, גדות אף טיפסה בדירוג השחקנים הפופולריים ביותר והגיעה ב-STARmeter באתר IMDb למקום הראשון. זמן קצר לאחר מכן, האתר האמריקאי The Hollywood Reporter גילה שגדות טיפסה בטבלת השחקנים המובילים אצלו למקום הראשון (ועקפה את דה רוק), זאת על פי דירוג שנסמך על סטטיסטיקות מכל הרשתות החברתיות. הסרט "וונדר וומן" בכיכובה הכניס בצפון אמריקה סכום כסף גדול יותר מכל סרטי היקום הקולנועי של DC שיצאו לפניו.

ב-28 ביוני הוסיפו חברי האקדמיה האמריקאית לקולנוע שבוחרת את מועמדי וזוכי האוסקר 744 חברים חדשים ובניהם גדות.

ב-13 באוגוסט 2017 במסגרת פרסי בחירת הנוער 2017 זכתה גדות בפרס כוכבת האקשן של השנה ובנוסף הסרט "וונדר וומן" קטף את פרס סרט האקשן של השנה.

ב-2018, בעקבות הסרט "וונדר וומן", זכתה בפרסי איגוד מבקרי הקולנוע האמריקאי לשחקנית פורצת הדרך, בפרסי הסרטים והטלוויזיה של MTV על הקרב הטוב ביותר וכן בפרס סאטורן לשחקנית הטובה ביותר בנוסף לזכיות בפסטיבל הקולנוע הבינלאומי בפאלם ספרינגס  ופסטיבל הסרטים הבין-לאומי של סנטה ברברה.

ב-2020 זכתה בפרסי הסרטים והטלוויזיה של MTV בתור "גיבורת העל הנשית הטובה בכל הזמנים", וב-2021 הוכתרה כ"גיבורת העל האהובה ביותר" בטקס פרסי בחירת הילדים של ניקלודיאון בעקבות הסרט "וונדר וומן 1984".

בשנת 2023 הוענק לגדות פרס מטעם ארגון IAC והקונסוליה הישראלית בלוס אנג'לס.

במרץ 2025, הוענק לה אות ההוקרה של הליגה נגד השמצה על מלחמתה באנטישמיות.

פרסים ומועמדויות
שנה פרס קטגוריה כותר תוצאהביבליוגרפיה2004מיס ישראלמלכת היופי של ישראלעצמהמיס יוניברסמלכת היופי2015The Times of Israelהשחקנית הישראלית המצליחה בעולם 2016  פרסי בחירת הנוער  בחירת הסרט: פריצת השנה  באטמן נגד סופרמן: שחר הצדק   בחירת הסרט: גנבי ההצגה   פסטיבל הקולנוע הסיני אמריקאי  השחקנית ההוליוודית הכי פופולרית בסין  מהיר ועצבני, באטמן נגד סופרמן, ו-וונדר וומן   פרסי איגוד מבקרי הקולנוע האמריקאי השחקנית הטובה ביותר בסרט פעולה  באטמן נגד סופרמן: שחר הצדק  מעגל הנשים מבקרות הקולנוע השחקנית גיבורת הפעולה הטובה ביותר  2017אגודת מבקרי הקולנוע של דטרויט פריצת דרךוונדר וומןמועצת הביקורת הלאומית "SPOTLIGHT"פרסי איגוד מבקרי הסרטים בצפון טקססהשחקנית הטובה ביותרפרסי בחירת הנוערבחירת הסרט: שחקנית פעולה בחירת הסרט: שחקנית קומדיה השכנים של ג'ונס בחירת סרט: שחקנית בסרט קיץוונדר וומן בחירת סרט: הכימיה הטובה ביותרוונדר וומן  בחירת סרט: סצנת נשיקהוונדר וומן  2018בחירת סרט: אקשןליגת הצדק פרסי איגוד מבקרי הקולנוע האמריקאי SeeHer# (שחקנית פורצת הדרך)  וונדר וומן  פרסי הסרטים והטלוויזיה של MTVהקרב הטוב ביותרהגיבור הטוב ביותר פסטיבל הקולנוע הבינלאומי בפאלם ספרינגס  הכוכבת העולה  פסטיבל הסרטים הבין-לאומי של סנטה ברברהפרס הווירטואוזיםפרס סאטורןהשחקנית הטובה ביותר2019פרסי בחירת הילדים של ניקלודיאוןדיבוב האנימציה הטוב ביותרראלף שובר את האינטרנט2020פרסי הסרטים והטלוויזיה של MTV גיבורת העל הנשית הטובה ביותר בכל הזמנים  וונדר וומן  2021פרסי בחירת הילדים של ניקלודיאוןשחקנית הקולנוע האהובה ביותרוונדר וומן 1984גיבור העל האהוב ביותר2022פרסי הסופר של בחירת המבקריםגיבורת העל הטובה ביותרליגת הצדק: גרסת סניידרפרס בחירת הקהלכוכבת הקולנוע הנשיתמוות על הנילוסכוכבת סרט הדרמה2023IAC והקונסוליה הישראלית בלוס אנג'לסעצמה2024פרס בחירת הקהלכוכב סרט האקשן של השנהלב של אבן

 גל גדות ופרסי האוסקר 
בשנת 2018 הושמעה ביקורת כלפי מוסד האוסקר לאחר שגל גדות והסרט המצליח בכיכובה, וונדר וומן לא קיבלו שום מועמדות בטקס פרסי האוסקר ה-90 חרף הביקורות החיוביות שקיבל והצלחתו בקופות. באירוע של חברת הקוסמטיקה רבלון הגיבה גדות לביקורת:

עם זאת, גדות הגישה את פרס האוסקר בקטגוריית השיער והאיפור בטקס ה-90 ואת פרס האוסקר בקטגורית השיר המקורי בטקס האוסקר ה-92.

 הישגים כספיים 
בשנת 2011 דורגה גדות במקום השני ברשימת הדוגמניות המרוויחות בישראל של מגזין "פורבס", עם הכנסה שנתית מוערכת של 1,300,000 ש"ח.

ב-2012 דורגה במקום השני ברשימת הדוגמניות המרוויחות ביותר בארץ של כתב העת "פורבס".

ב-2013 דורגה שוב במקום השני ברשימת הדוגמניות המרוויחות בישראל של מגזין "פורבס", כשאת מרבית הכנסותיה היא עושה כשחקנית.

בסוף שנת 2017, על פי "פורבס" גדות היא השחקנית שסרטיה הכניסו באותה שנה הכי הרבה כסף בעולם (בזכות שני סרטים בכיכובה כוונדר וומן) - 1.4 מיליארד דולר, כשבדירוג כלל השחקנים והשחקניות היא מקום שלישי לשנה זו.

באוקטובר 2020, מגזין פורבס דירג את גדות במקום השלישי ברשימת השחקניות המשתכרות ביותר באותה השנה, עם רווחים של 31.5 מיליון דולר, כש-20 מיליון מתוך רווחיה באותה שנה הגיעו מהשכר שקיבלה על הסרט "הודעה אדומה" שיצא בכיכובה בנטפליקס.

 ראו גם 
 חשבונות האינסטגרם הישראליים הנעקבים ביותר

 הערות שוליים 

קטגוריה:גל גדות
קטגוריה:רשימות פרסים ומועמדויות של שחקנים